ચરક મહર્ષિએ એક જમાનામાં સમાજને અને રાજયને એવો આદેશ આપ્યો હતો કે પાપયુકત આચરણ કરતા પુરૂષોની સંગત ન કરવી, ચાડીયા અને કજીયાખોર પુરૂષોની સોબત ન કરવી વાણી અને વર્તન જેમના કાબુમાં ન હોય તેવા પુરૂષોનો સંગ ન કરવો, મર્મપીડક ઉપહાસ કરનારા પુરૂષોનો, લોભી પુરૂષોનો, અન્યની ઉન્નતિમાં દ્વેષ કરનારા, પુરૂષોનો, શઠ પુરૂષોની, તથા નિર્દય અને ધર્મહીન લોકોનો સંગ ન કરવો, નરાધમોનો ત્યાગ કરવો ચરક મહર્ષિએ એવો આદેશ પણ આપ્યો હતો કે, પુષ્કળ, બુધ્ધિવાળા, પ્રબુધ્ધા, શ્રેષ્ઠ વિદ્યા ધરાવતા વિધાવાનો, વયશીલ અને ધૈર્યવાન પૂરૂષો, સ્મૃતિસંપન્ન, સમાધિયુકત અને વૃધ્ધોની સેવા કરવાની માનસીકતા ધરાવનાર પૂરૂષોનો સંગ કરવો, સુવ્રતનું પાલન કરનાર, પવિત્ર શ્રવણ અને પવિત્ર દ્રષ્ટીવાળા પૂરૂષોની જ સંગત કરવી.